לכב' העורך

מכובדי !

המאמר שלפניך דן בפעילות שני ארגונים וולנטריים אמריקאים -הדסה והג'וינט במערכת הבריאות בישראל בשנים 1944-1953

הקשר בין הגירה ובריאות מוכר אלפי שנים ותואר במחקרים רבים. בימי מלחמת העולם השנייה ולאחריה הדבר בא לידי ביטוי כאשר החלה נדידת פליטים רבים חולים נכים ומוגבלים ובהתגייסות של ארגונים וולונטריים בתחומי הבריאות והרווחה למענם. בתוך כלל הארגונים בולטת פעילותם של ארגונים יהודיים אמריקאים שהתגייסו למען העקורים היהודים ברחבי העולם ובמדינת ישראל במיוחד, בצל שואת יהודי אירופה ומתוך אמונה במטרתה של התנועה הציונית — הקמת מדינה יהודית בארץ ישראל.

הדסה והג'וינט שהקימו וניהלו את השר"ל ואת מלב"ן עבור העולים בארץ ישראל הפכו פעילות התנדבותית לממוסדת ומרכזית בימים הראשונים של מדינת ישראל ואפשרו קליטת אלפי חולים נכים ומוגבלים במדינה צעירה ודלת משאבים.

המאמר יתאר את פעילות הארגונים וירחיב לגבי ההיבט הרפואי ניהולי של שני המוסדות השר"ל לכלל העולים בשנים 1944-1953 ומלב"ן בידי הג'וינט בשנים 1950-1975. כן יבחנו השירותים שפותחו, קבלת ההחלטות והשפעתם על מערכת הבריאות בישראל ומדיניות הבריאות לאורך כחמישים השנים הראשונות עד חקיקת חוק בריאות ממלכתי בישראל.

בברכה

ד"ר דורית וייס